З прыходам у наш тэатр маладых акцёраў “Лялька”, вядома ж, змяняецца. Раней у тых акцёраў, якія прыйшлі са мной, акрамя тэатра нічога не было: яны прысвячалі сябе выключна сцэне. Цяпер людзі прыйшлі іншыя, у іх, акрамя тэатра, ёсць яшчэ штосьці. Возьмем нашых акцёраў: хтосьці займаецца сучасным балетам, нехта піша музыку, іншы арганізаваў ансамбль, а той малюе — яны існуюць у многіх іпастасях. Магчыма, гэта праз тое, што не хапае грошай, але таксама, верагодна, з’явіліся сур’ёзныя дадатковыя інтарэсы, а тэатр ужо не “закрывае” ўсіх іх унутраных патрэбаў. Гэта іншае пакаленне. Але самае галоўнае, што яны не мантачаць свой час, а кожную секунду спрабуюць ствараць. Напэўна добра, што яны займаюцца ўсім гэтым: ім не хапае часу на тое, каб выпіць і папляткарыць. Адпрацавалі — і бягуць далей.